polyglot-tagger/wikipedia-language-snippets-filtered huggingface dataset:
தயாரிப்பாளர்கள் ஜோன்ஸ் மற்றும் ஜான் மேக்ஸ் ஆகியோர் இந்த திட்டத்தை நவம்பர் 2015 இல் அறிவித்தனர், மேலும் அவர்கள் இயக்குனர் வடிவுடையானுடன் ஒரு திகில் படத்தில் பணியாற்றுவதாக வெளிப்படுத்தினர்.இப்படத்தின் தயாரிப்பாளர் மற்றும் இயக்குனர் ஆகிய இருவரும் இணைந்து எடுக்கப்பட்ட சௌகார்பேட்டை என்ற திரைப்படத்தை பின்பற்றி பொட்டு படமாக்கப்படுள்ளது . இத்திரைப்படம் ஜனவரி 2016 இனியா , நமிதா கபூர் , மற்றும் மனிஷா யாதவ் ஆகியோரை முக்கிய பாத்திரத்தில் நடிக்க சென்னையில் படமாக்கப்பட்டது. பின்னர் மணிஷா யாதவ் நீக்கப்பட்டு நடிகை சிருஷ்டி டங்கே நடித்தார், மற்றும் ஒரு மருத்துவ மாணவி பாத்திரத்தில் நடிப்பது தெரியவந்தது. இனியா என்பது படத்தின் தலைப்பு பெயரிடப்பட்ட கதாபாத்திரத்தில் நடிக்க தெரியவந்தது, மற்றும் நமிதா கபூர் அவர் எதிர்மறை வேடத்தில் நடிப்பார் என்று கூறப்பட்டது. நடிகர் தம்பி ராமையாவும் உடன் நடித்தார்.
பொட்டு 2019 ஆம் ஆண்டு தமிழில் வெளிவந்த திகில் நகைச்சுவைத் திரைப்படத்தை இயக்குநர் வடிவுடையான் எழுதி இயக்கியுள்ளார். இத்திரைப்படத்தில் பரத் முக்கிய பாத்திரத்திலும், இவருடன் நமிதா, சிருஷ்டி டங்கே, மற்றும் இனியா போன்றோர் உடன் நடித்துள்ளனர். இப்படத்திற்கு அம்ரேஷ் கணேஷ் இசையமைத்துள்ளார். சாலோம் சுடுடியோவிற்காக ஜான் மாக்ஸ் தாயாரித்துள்ளார். இப்படத்தின் தயாரிப்பாளர் மற்றும் இயக்குனர் ஆகிய இருவரும் இணைந்து எடுக்கப்பட்ட சௌகார்பேட்டை என்ற திரைப்படத்தை பின்பற்றி பொட்டு படமாக்கப்பட்டுள்ளது . இப்படம் 2016 ஜனவரியில் தொடங்கப்பட்டு 8 மார்ச் 2019 அன்று வெளியிடப்பட்டது. இது தெலுங்கில் மொழிமாற்றம் செய்யப்பட்டு 8 மார்ச் 2019 அன்று வெளியிடப்பட்டது இந்தியில் பிந்தி என்ற பெயரில் டைமன்ஷன் பிக்சர்ஸ் நிறுவனம் வெளியிட்டது.இப்படம் பல எதிர்மறையான விமர்சனங்களை எதிகொண்டது.
இத்திரைப்படம் இரண்டு மருத்துவக்கல்லூரி மாணவர்களான அர்ஜுன் மற்றும் நித்யாவைச் சுற்றி வருகிறது. பள்ளியில் அர்ஜுன் முதலிடத்தை மோசடியாகப் பெறுகிறார். ஆனால் நித்யா, ஒரு சிறந்த மாணவியாக இருந்தபோதிலும், இரண்டாவது இடத்ததையே பெறுகிறார். இருவரும் ஒரே கல்லூரியில் சேருகிறார்கள், அர்ஜுன் கல்லூரியில் சிறப்பாக செயல்படத் தவறியபோது, தனது கையை வெட்டி தற்கொலைக்கு முயற்சிக்கிறான். பொட்டுவின் கல்லறையில் அவனது இரத்தம் சிந்தும்போது ஏற்படும் விஷயங்கள் ஒரு திருப்பத்தை ஏற்படுத்துகின்றன. மேலும் ஒரு மர்மமான சக்தி அவனது உடலில் நுழைகிறது, அது ஒரு பெண்ணைப் போல நடந்து கொள்ளும்படி அவனைத் தூண்டுகிறது. பின்வருபவை பொட்டுவின் இனியா பின்னால் உள்ள மர்மத்தை அவிழ்த்து விடுவதும், பொட்டு விரும்பியது நடந்ததும் ஆகும்.
தமிழில் பொட்டு என்ற பெயரில் 2019 மார்ச் 8 அன்று வெளிவந்தது, தெலுங்கில் பொட்டு என்ற பெயரிலும் மற்றும் "பிந்தி" என்ற பெயரிலும் வெளியானது.
1979 ஆம் ஆண்டிலிருந்து கோரன் அமெரிக்காவில் வாழ்ந்து வருகிறார். 1986 ஆம் ஆண்டில் இவர் அமெரிக்காவின் மகளிர் சதுரங்கப் போட்டியை வென்றார். இதே ஆண்டில் இவருக்கு பிடே அமைப்பு அனைத்துலக பெண் சதுரங்க மாசுட்டர் பட்டத்தை வழங்கி சிறப்பித்தது. 1987 ஆம் ஆண்டு செர்பியாவின் சிம்மேடிரிவ்சுகா பாலாங்கா நகரில் நடைபெற்ற அனைத்துலக மகளிர் சதுரங்கப் போட்டியில் பங்கேற்றார். இப்போட்டியில் இவர் அங்கேரி நாட்டைச் சேர்ந்த சதுரங்க வீராங்கனை ஐடில்கோ மாதிலுடன் சேர்ந்து ஆறாவது மற்றும் ஏழாவது இடத்தைப் பிடித்தார்.
1984 ஆம் ஆண்டு கிரீசு நாட்டின் தெசலோனிகி நகரில் நடைபெற்ற 26 ஆவது மகளிர் சதுரங்க ஒலிம்பியாடு போட்டியில் இரண்டாவது பலகையில் விளையாடி என்ற புள்ளிகள் பெற்றார்.
1988 ஆம் ஆண்டு அதே தெசலோனிகி நகரில் நடைபெற்ற 28 ஆவது மகளிர் சதுரங்க ஒலிம்பியாடு போட்டியில் மூன்றாவது பலகையில் விளையாடி புள்ளிகள் ஈட்டினார்.
இன்னா யேல் பல்கலைக்கழகத்தில் கணினி அறிவியலில் பட்டம் பெற்றார். யேல் நகரில் இருந்தபோது அங்கு நடைபெற்ற பான் அமெரிக்க பல்கலைக்கழகங்களுக்கிடையிலான அணி சதுரங்கப் போட்டியில் யேல் பல்கலைக்கழகத்தின் வெற்றி பெற்ற அணியில் ஒரு உறுப்பினராக கோரன் இருந்தார் .
யேல் பல்கலைக்கழகம் 1983 ஆம் ஆண்டில் இப்பட்ட்த்தை வென்ற போது அவ்வணியில் யோயல் பெஞ்சமின், மைக்கேல் வால்டர், மற்றும் இன்னா கோரன் ஆகிய எதிர்கால அமெரிக்க சதுரங்க வீராங்கனைகள் இடம்பெற்றிருந்தனர்.
கோரன் தன்னுடைய வாழ்க்கைத் தொழிலாக நிதி நிறுவனமொன்றை தொடங்கி சில காலம் நடத்தினார். பின்னர் 11 ஆண்டுகள் புருடென்சியல் நிதிநிறுவனத்தில் முதுநிலை துணைத் தலைவராகப் பணிபுரிந்தார். 2001 முதல் 2003 வரை வாச்சோவியா செக்யூரிட்டீசு அமைப்பு நடத்திய ஒரு நுகர்வோர் ஆராய்ச்சியில் பங்கேற்றார். பின்னர் 2003 ஆம் ஆண்டில் ஒரு பகுப்பாளராக பணிபுரிந்தார்.
இன்னா கோரன் அசர்பைசானில் பிறந்த அமெரிக்க சதுரங்க வீராங்கனை ஆவார். இவர் 1964 ஆம் ஆண்டு மார்ச்சு மாதம் 30 ஆம் தேதியன்று பிறந்தார். 1986 ஆம் ஆண்டு அனைத்துலக பெண் சதுரங்க மாசுட்டர் பட்டம் வென்ற இவர் அமெரிக்க பெண்கள் சதுரங்க சாம்பியன் போட்டியையும் வென்றார்.
நவம்பர் 1888 இல், அறியப்படாத காரணங்களுக்காக பள்ளியில் தனது பதவியை இழந்தார். ஒரு மாதத்திற்குப் பிறகு இவரது உடல் தேம்ஸ் நதியில் மூழ்கி இருப்பது கண்டுபிடிக்கப்பட்டது. அவரது மரணம், தற்கொலை எனக் கண்டறியப்பட்டது, ஜாக் தி ரிப்பர் கொலைகளின் முடிவோடு இவரது மரணமும் ஒத்துப்போனது. இவர் 1890களில் சில குற்றச்செயல்களைச் செய்ததாகவும் அவை 1960களில் வெளிவந்ததாகவும் சில தகவல்கள் வெளிவந்தன. அதன் அடிப்படையில் அந்தக் கொலைகளை இவர் செய்திருக்கலாம் என சில பதிப்பகங்கள் தகவல்கள் வெளியிட்டன. . இருப்பினும், அவருக்கு எதிரான சான்றுகள் முற்றிலும் சூழ்நிலை சார்ந்தவைகளாக இருந்தன. ஆனால் 1970 களில் இருந்து பல எழுத்தாளர்கள் அவரை சந்தேக நபர் இல்லை என இதனை நிராகரித்தனர்.
ஆகஸ்ட் 3 இல் போர்ன்மவுத்தில் நடைபெற்ற பர்சீஸ் தீன் பார்க் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் ஜெண்டில்மேன் போர்ன்மவுத் அணி சார்பாக விளைடாடினார். அதன் முதல் ஆட்டப் பகுதியில் 12 ஓட்டங்கள் எடுத்து பாவ்ரி பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி இரண்டு இலக்கினைக் இலக்கினைக் கைப்பற்றினார். அதில் ஆறு ஓவர்களை மெய்டனாக வீசினார். பின் இரண்டாவது ஆட்டப் பகுதியில் ஓட்டங்கள் எதுவும் எடுக்காமல் பந்தோல் பந்துவீச்சில் ஆடமிழந்தார். இந்தப் போட்டியில் பர்சேஸ் அணி ஆறு இலக்குகளால் வெற்றி பெற்றது.
இவர் ஒரு உயர் நடுத்தர வர்க்க இங்கிலாந்துக் குடும்பத்தில் பிறந்தவர். வின்செஸ்டர் கல்லூரி மற்றும் ஆக்ஸ்போர்டு பல்கலைக்கழகத்தில் கல்வி பயின்றார். பட்டம் பெற்ற பிறகு, இவர் ஒரு உறைவிடப் பள்ளியில் உதவிப்பள்ளி ஆசிரியராகப் பணிபுரிந்தார், அதே சமயத்தில் சட்டம் பயின்று 1885 ஆம் ஆண்டில் ஒரு பேரறிஞராக தகுதி பெற்றார். ஆசிரியர் வேலை தவிர்த்து அவருக்கு மிகவும் பிடித்தது துடுப்பாட்டம் ஆகும். இவர் லார்ட் ஹாரிஸ் மற்றும் பிரான்சிஸ் லேசி போன்ற பிரபலமான வீரர்களுடன் விளையாடியுள்ளார்.
1888 இல் செப்டம்பர் 3 இல் பிரதர்ஸ் கிறிஸ்டோபெர்சன் துடுப்பாட்ட அணிக்கு எதிரான ஒருநாள் துடுப்பாட்டப் போட்டியில் இவர் பிளாக்ஹீத் அணி சார்பாக விளைடாடினார். அந்தப் போட்டியில் 2 ஓட்டங்கள் எடுத்து கிறிஸ்டோபெர்சன் பந்துவீச்சில் ஆட்டமிழந்தார். பின் பந்துவீச்சில் துவக்க ஓவர்கள் வீசி மூன்று இலக்கினைக் இலக்கினைக் கைப்பற்றினார். இந்தப் போட்டியில் பிளாக்ஹீத் அணி 22 ஓட்டங்களால் வெற்றி பெற்றது.
மாண்டேக் டிரூட் முன்னாள் இங்கிலாந்துத் துடுப்பாட்ட வீரர் ஆவார். இவர் லண்டனில் நடைபெற்ற ஜேக் தெ ரைப்பர் கொலையில் ஒரு குற்றவாளியாகக் கருதப்படுகிறார்.
படப்பிடிப்பிற்கு பிந்தைய பணிகள் ஆகஸ்ட் 2014 ஆம் ஆண்டில் நிறைவடைந்தது. பின் சான்று பெறுவதற்காக சென்சார் குழுவிற்கு அனுப்பி வைக்கப்படட்து. பின் சில காட்சிகளை நீக்க சென்சார் குழு பரிந்துரை செய்தது. அதனை நீக்க படக் குழு ஒப்புக்கொண்ட பின் படத்திற்கு ஏ சான்று கொடுக்கப்பட்டது. அதன்பிறகு படத்தினை வெளியிட முயற்சி மேற்கொண்டார். இந்தத் திரைப்படத்தினை தனது படத் தயாரிப்பு நிறுவனத்தின் மூலமாக வெளியிட தீர்மானித்த இயக்குநர் நலன் குமாரசாமி பின் துணைத் தயாரிப்பாளராக ஆனார். மே 27, 2016 ஆம் ஆண்டில் இந்தத் திரைப்படம் திரைக்கு வந்தது. காட்சிகள் நீக்கப்படாத முழுப்படத்தினையும் வெளியிடுமாறு பல ரசிகர்கள் தன்னைக் கேட்டுக் கொண்டதாகவும் ஆனால் அவை சென்னைப் பெரு வெள்ளத்தில் அவை அழிந்து போனதாகவும் இவர் இதழ் ஒன்றுக்கு அளித்த பேட்டியில் தெரிவித்தார்.
உறியடி என்பது 2016 ஆம் ஆண்டில் வெளியான தமிழ் அரசியல் ,பரபரப்பூட்டும் திரைப்படம் ஆகும். இதனை விஜய் குமார் என்பவர் எழுதி, இயக்கி, தயாரித்து நடித்திருந்தார். மேலும் மைம் கோபி மற்றும் சிட்டிசன் சிவக்குமார் ஆகியோர் துணைக் கதாப்பத்திரத்தில் நடித்திருந்தனர்.மே 27, 2016 இல் இந்தத் திரைப்படம் வெளியானது. நேர்மறையான வரவேற்பினைப் பெற்றது. குறிப்பாக இதன் திரைக்கதை, இயக்கம், காட்சி அமைப்பு போன்றவை பெரிதும் பாராட்டினைப் பெற்றது . தமிழ்த் திரைப்படத்தில் வெளிவந்த அரசியல் ,பரபரப்பூட்டும் திரைப்பட வகைகளில் ஒரு முக்கியமான படைப்பாக இது கருந்தப்படட்து. இதன் தொடர்ச்சியானது உறியடி 2 எனும் பெயரில் ஏப்ரல் 5, 2019 இல் வெளியானது.
வினோத் தன் தாய் பாமாவுடன் மலேசியாவில் வசிக்கிறான். வினோத் மிகப்பெரிய உணவகம் மற்றும் தங்கும் விடுதியில் நடனமாடுபவராக பணி செய்கிறான். அங்கு பணிபுரியும் ஜனா உட்பட அவனுக்கு அநேக நண்பர்கள் உள்ளனர். ஒரு எதிர்பாரா நிகழ்விற்குப் பின் வினோத் மனநிலை பாதிப்படைந்து மதுவிற்கு அடிமையாகிறான். வினோத்தை காதலிக்கும் ரூபா அவனைப் பின்தொடர்ந்து கண்காணிக்கிறாள். அவனிடம் காதலைத் தெரிவிக்கும் ரூபாவிடம் வினோத் தவறான எண்ணத்தோடு பழகுகிறான். வினோத் ஒரு விபத்தில் படுகாயமடைய அவனுக்குத் தன் குருதியைக் கொடையளிக்கிறாள் ரூபா. அவளின் உண்மையான அன்பைப் புரிந்துகொள்ளும் வினோத் அவளைக் காதலிக்கத் தொடங்குகிறான்.
அவர்களின் நிச்சயதார்த்த நாள் அன்று வினோத்திற்குப் பதிலாக டேவிட்டுடன் ரூபாவுக்குத் திருமணம் நிச்சயிக்கப்படுகிறது. சில ஆண்டுகளுக்கு முன் ரூபாவின் சகோதரி ரோசியை வினோத் கொன்றதாக நம்பும் ரூபா அவனைப் பழிவாங்குவதற்காக காதலிப்பதைப் போல் நடித்து, இப்போது நிச்சயதார்த்த நாளில் அவனை அவமானப்படுத்தத் திட்டமிட்டு இதைச் செய்ததாகக் கூறுகிறாள். டேவிட்டின் முன்னாள் காதலி ஒருத்தி ரோசியின் மரணத்திற்கான உண்மைக் காரணத்தை ரூபாவிடம் கூறுகிறாள்.
வினோத்தும் ரோசியும் காதலித்துள்ளனர். தன்னைக் காதலிப்பதாகக் கூறும் டேவிட்டை ரோசி ஏற்றுக்கொள்ளவில்லை. இதனால் வினோத்தைப் பற்றி ரோசியிடம் தவறாகக் கூறுகிறான் டேவிட். தவறான ஒருவனைக் காதலித்ததாக நினைத்து ரோசி தற்கொலை செய்துகொள்கிறாள். வினோத் மனநிலை பாதிக்கப்படுகிறான்.
அமுக்கத்தை ஏற்படுத்தும் இயக்க முறைகளைப் பொறுத்து அமுக்கிகள் ஊடாட்ட, சுழல் தாரை, மையவிலகு, அச்சுப்பாய்வு அமுக்கிகள் என வகைப்படுத்தப்படுகின்றன. அமுக்கப்படும் வளிமத்தின்மேல் எந்திர உறுப்புகள் செயல்படும் முறையைப் பொறுத்து அமுக்கிகள் நேரிடப்பெயர்ச்சி அல்லது இயங்குநிலை அமுக்கிகள் எனவும் வகைப்படுத்தப்படுகின்றன. நேரிடப்பெயர்ச்சி அமுக்கிகளில் தொடர்ந்து பாயும் வளிமப்பருமன் ஒரு மூடிய கலனில் கட்டுப்படுத்தப்படுகின்றது. மூடிய கலனில் பருமன் குறையக் குறைய வளிமத்தின் அழுத்தம் உயர்ந்து கொண்டே போகும் இயங்குநிலை அமுக்கிகளில் சுழலும் இதழ்கள் அல்லது வாளிகள் பாய்மத்துக்கு அழுத்தத்தையும் விரைவையும் ஊட்டுகின்றன.
பல தேவைகளுக்காக வளிமம், ஆவி ஆகியவற்றின் அழுத்தத்தை அதிகரிக்க அமுக்கிகள் பயன்படுத்தப்படுகின்றன. காற்றமுக்கிகள் பல இடங்களில் மிகப் பரவலாகப் பயன்படுகின்றன. இவை பொருள்களைச் சுமந்து செல்லவும், வண்ணப் பூச்சைத் தெளிக்கவும், வட்டைக்குக் காற்றடிக்கவும், தூய்மை செய்யவும். அமுக்கிக் காற்றுக்கருவிகளை இயக்கிப் பாறைகளைத் துளைக்கவும் தேவையான உயரழுத்தக் காற்றைத் தருகின்றன. ஆவியாக்கக் கலனில் உருவாக்கப்பட்ட வளிமத்தைக் குளிர்பதனாக்க அமுக்கி அமுக்குகிறது. அமுக்கிகள் வேதியியல் செயல்முறைகள், வளிமச் செலுத்தம், வளிமச்சுழலிகள் ஆகியவற்றிலும் பிற கட்டுமானப் பணிகளிலும் பயன்படுகின்றன.
வளிமம் , ஆவி அல்லது இவ்விரண்டின் கலவையின் அழுத்தத்தை உயர்த்தும் எந்திரம் அமுக்க எந்திரம் அல்லது அமுக்கி அல்லது அழுத்தி எனப்படுகிறது. அமுக்கியில் வளிமம் செல்லும்போது அது வளிமத்தின் தன்-பருமனைக் குறைத்து அதற்கு அழுத்தத்தை ஊட்டுகிறது. மைய விலகு விசிறி, அச்சுவழிப் பாய்வு விசிறிகளோடு ஒப்பிடும்போது அமுக்கிகள் உயர்அழுத்த எந்திரங்களாகும். எந்திர விசிறிகள் குறைந்த அழுத்த எந்திரங்களாகும்.
குத்து, கிடைநிலை அமுக்கிகள் ஒற்றை உருளையையோ பல உருளைகளையோ கொண்டு அமையலாம். கோண நிலை அமுக்கிகள் பல உருளைகளை உடையவை. இவற்றில் ஒன்று அல்லது அதற்கு மேற்பட்ட கிடை அல்லது குத்து அமுக்க உறுப்புகள் அமையலாம்.
சொல்லாமலே சசியின் இயக்கத்தில் 1998 ஆம் ஆண்டு வெளிவந்த காதல் தமிழ்த் திரைப்படம் ஆகும். இயக்குநர் சசிக்கு இது முதல் திரைப்படமாகும் நடிகர் லிவிங்சுடனும் நடிகை கௌசல்யாவும் இத்திரைப்படத்தில் முன்னணி கதாபாத்திரங்களில் நடித்துள்ளனர். கரண், விவேக், ஆனந்த், பிரகாசு ராஜ் ஆகியோர் துணை கதாப்பாத்திரங்களில் நடித்துள்ளனர். 1998 ஆம் ஆண்டில் தொடங்கப்பட்ட இந்தத் திரைப்படம் நேர்மறையான விமர்சனங்களைப் பெற்று ஒரு வெற்றிப்படமாக அமைந்தது .
பின்னர் இத்திரைப்படம் தெலுங்கில் சீனு , நடிகர் வெங்கடேசு மற்றும் நடிகை ட்விங்கிள் கன்னா ஆகியோரின் நடிப்பிலும், இந்தியில் பியார் திவானா ஒட்டா ஐ என்ற பெயரில் நடிகர் கோவிந்தா மற்றும் நடிகை ராணி முகர்ஜி ஆகியோர் முக்கிய கதாபாத்திரங்களில் நடிக்க திரைப்படம் மறு ஆக்கம் செய்யப்பட்டது.
பல ஆண்டுகளாக துணை வேடங்களில் மட்டுமே நடித்துவந்த லிவிங்சுடன்னுக்கு பாராட்டைப் பெற்றுத் தந்தது. இந்த திரைப்படம் இயக்குனர் சசிக்கு வெற்றிப்படமாக அமைந்து தமிழ் மொழித் திரைப்படங்களில் சசியின் வாழ்க்கையைத் தொடங்கி வைத்தது. பின்னர் அவர் ரோஜாக்கூட்டம் மற்றும் டிஷ்யூம் உள்ளிட்ட வெற்றிகரமான காதல் கதைகளை பின்னாளில் இயக்கினார். இசையமைப்பாளர் பாபி இசைக்காக சிறந்த இசை இயக்குனருக்கான தமிழ்நாடு மாநில திரைப்பட விருதை இப்படத்திற்காக வென்றார் .
பின்னர் இது தெலுங்கு மொழியில் வெங்கடேஷ் மற்றும் ட்விங்கிள் கன்னா நடித்த சீனு என்ற திரைப்படமாக வெளிவந்தது. இந்தி மொழியில் கோவிந்தா மற்றும் ராணி முகர்ஜி ஆகியோருடன் முக்கிய கதாபாத்திரஙகலாக கொண்ட பியார் திவானா ஹோடா ஹை என்ற திரைப்படமாய் மறு ஆக்கம். செய்யப்பட்டது.
காட்மியம் சேர்மங்கள் பெரும்பாலும் துத்தநாக தாதுக்களுடன் சேர்ந்தே காணப்படுவதால் துத்தநாகம் சுத்திகரிப்பு செயல்முறையின் போது காட்மியம் ஆக்சைடு பொதுவான ஒரு உடன் விளைபொருளாகக் கிடைக்கிறது. தனிமநிலை காட்மியத்தை காற்றில் எரிப்பதன் மூலம் இதை தயாரிக்கலாம். நைட்ரேட்டு அல்லது கார்பனேட்டு போன்ற பிற காட்மியம் சேர்மங்களை வெப்பச்சிதைவுக்கு உட்படுத்தியும் இதை தயாரிக்கலாம். தூய்மையான நிலையில் இது சிவப்பு நிறத்தில் காணப்படுகிறது. எதிர்மின் அயனி வெற்றிடங்கள் காரணமாகத் தோன்றும் குறைபாடுடைய கட்டமைப்புகள் காரணமாக காட்மியம் ஆக்சைடு வழக்கத்திற்கு மாறான பல்வேறு நிறங்களில் கிடைக்கிறது. காட்மியம் ஆவியை காற்றுடன் சேர்த்து ஆக்சிசனேற்றம் செய்வதன் மூலம் வர்த்தக முறை காட்மியம் ஆக்சைடு உருவாக்கப்படுகிறது .
காட்மியம் ஆக்சைடு ஓர் ஒளிபுகு மின்கடத்தும் பொருளாகும். ஓர் ஒளிபுகு மின்கடத்தும் படச்சுருளாக 1907 ஆம் ஆண்டு காரல் பேதெக்கெர் என்பவரால் தயாரிக்கப்பட்டது. ஒளி இருமுனையங்கள், ஒளிமின்னழுத்திகள், ஒளிமின்னழுத்த கலன்கள், ஒளிபுகு மின்முனைகள், நீர்மப்படிக காட்சியமைப்புகள், அகச்சிகப்புக் கதிராய்விகள் மற்றும் பிரதிபலிப்பு எதிர்ப்புப் பூச்சுகள் போன்ற பயன்பாடுகளில் மெல்லிய படங்களின் வடிவத்தில் காட்மியம் ஆக்சைடு பயன்படுத்தப்பட்டுள்ளது. புற ஊதாக்கதிர் ஒளியில் வெளிப்படும்போது நுண் துகள்கள் ஆற்றல் இடைவெளி கிளர்ச்சிக்கு உட்படுகின்றன. பீனால் ஒளித்தரங்குறைப்பு வினைகளில் இது முக்கியப்பங்கு வகிக்கிறது - .
காட்மியம் ஆக்சைடு என்பது என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற காட்மியம் சேர்மங்களை தயாரிப்பதற்கு உதவும் மிக முக்கியமான முன்னோடிச் சேர்மமாக இது கருதப்படுகிறது. எண்முக நேர்மின் அயனி மற்றும் எதிர்மின் அயனி மையங்களைக் கொண்ட சோடியம் குளோரைடு போல கனசதுர பாறை உப்புப் பின்னல் வடிவத்தில் காட்மியம் ஆக்சைடு படிகமாகிறது. அரியவகை கனிமம் மோண்டெபொனைட்டு வடிவத்தில் இச்சேர்மம் இயற்கையில் தோன்றுகிறது. மேலும் காட்மியம் ஆக்சைடை நிறமில்லா படிக உருவமற்ற தூளாக அல்லது பழுப்பு அல்லது சிவப்பு நிற படிகங்கங்களாக காணமுடியும். அறைவெப்பநிலையில் காட்மியம் ஆக்சைடு 2.18 எலக்ட்ரான் வோல்ட் பட்டை இடைவெளி மதிப்பு கொண்ட ஒரு என்–வகை குறைக்கடத்தியாகும்.
பெரும்பாலான வணிக காட்மிய முலாம் பூசல் சயனைடு குளியல் முறையில் மின்படிதல் செயல்முறையின் மூலம் மேற் கொள்ளப்படுகிறது. காட்மியம் சயனைடு, சோடியம் ஐதராக்சைடிலிருந்து கிடைக்கும் காட்மியம் ஆக்சைடும் நீரிலுள்ள சோடியம் சயனைடும் இத்தகைய சயனைடு குளியல் செயல்முறைக்கு உதவுகின்றன. 32கிராம்/லிட்டர் காட்மியம் ஆக்சைடுக்கு 75 கிராம்/லிட்டர் சோடியம் ஐதராக்சைடு என்ற விகிதம் இச்செயல்முறைக்கு மிக உகந்த்தாகும். காட்மியத்தின் செரிவு 50% அளவு வரை வேறுபடலாம். பொதுவாக ஒளியூட்டிகள் இக்குளியல் வினையில் சேர்க்கப்பட்டு மீத்தூய காட்மியம் மின்முனைகளை பயன்படுத்தி அறை வெப்பநிலையில் செயல்முறை நிகழ்த்தப்படுகிறது.
காட்மியமுலாம் பூச , தேக்க மின்கலங்களுக்கான மின்முனை, காட்மியம் உப்புகள், வினையூக்கி, பீங்கான் மெருகூட்டி, ஒளிரும் பொருள் மற்றும் உருளைப்புழு கொல்லி எனப் பல்வேறாக காட்மியம் ஆக்சைடு பயன்படுகிறது. மின்முலாம் பூசுதலும், நிறமிகளில் ஒரு மூலப்பொருளாக இருப்பதுவுமே காட்மியம் ஆக்சைடுக்கான முக்கிய பயன்பாடாகும்.
போர்ட்டெல்லா பெர்டுசிஸ் என்ற பாக்டீரியாவால் கக்குவான் ஏற்படுகிறது. இது காற்றுவழி பரவும் நோயாகும், இது பாதிக்கப்பட்ட நபரின் இருமல் மற்றும் தும்மினால் எளிதில் பரவுகிறது. அறிகுறிகள் தொடங்கியதிலிருந்து இருமல் ஏற்படும் மூன்று வாரங்கள் வரை பாதிக்கப்பட்டவர்கள் மற்றவர்களுக்குத் தொற்றுநோய் ஏற்படுத்தும் மையமாக இருக்கிறார்கள். நுண்ணுயிர் எதிர்ப்பிகளால் சிகிச்சையளிக்கப்பட்டவர்கள் ஐந்து நாட்களுக்குப் பிறகு தொற்றுநோய் பரப்பும் மையமாக இருக்கமாட்டார்கள். மூக்கு மற்றும் தொண்டையின் பின்புறத்திலிருந்து சளி மாதிரியைச் சேகரிப்பதன் மூலம் நோய் கண்டறியப்படும். இந்த மாதிரியை கல்ச்சர் அல்லது பாலிமரேஸ் சங்கிலி வினை மூலம் சோதிக்க முடியும்.
உலகளவில் 16 மில்லியன் மக்களை கக்குவான் பாதிக்கிறது என்று மதிப்பிடப்பட்டுள்ளது. பெரும்பாலான பாதிப்புகள் வளரும் நாடுகளில் நிகழ்கின்றன மற்றும் எல்லா வயதினரும் பாதிக்கப்படலாம். 2013 ஆம் ஆண்டில் இந்த நோயால் 61,000 மரணங்கள் ஏற்பட்டன – அது 1990 ஆம் ஆண்டில் ஏற்பட்ட 1,38,000 மரணங்களை விடக் குறைவாகும். ஒரு வருடத்திற்கும் குறைவான வயது கொண்ட பாதிக்கப்பட்ட குழந்தைகளில் கிட்டத்தட்ட 2% பேர் மரணிக்கின்றனர். நோய் பரவல் முதல் முதலில் 16 ஆம் நூற்றாண்டில் பதிவு செய்யப்பட்டுள்ளது. நோய்த்தொற்றுக்குக் காரணமான பாக்டீரியா 1906 ஆம் ஆண்டில் கண்டுபிடிக்கப்பட்டது. இந்தத் தடுப்பூசி 1940களில் கிடைக்கத் தொடங்கியது.
அறைவெப்பநிலையில் அடர்சிவப்பு நிற புகையும் நீர்மமாகக் காணப்படும் டைகுளோரின் எக்சாக்சைடு குளோரைல் பெர்குளோரேட்டு + என்ற சிவப்பு நிற குளோரைல் பெர்குளோரேட்டாக அயனியாக்கம் அடைகிறது. சிவப்பு நிறம் குளோரைல் அயனிகளின் இருப்புக்கு ஓர் அடையாளம் ஆகும். எனவே இந்தச் சேர்மத்தில் குளோரினின் முறையான ஆக்சிசனேற்ற நிலை குளோரின் மற்றும் குளோரின் ஆகியவற்றின் கலவையாக வாயு மற்றும் உறைந்த நிலைகளில் உள்ளது; இருப்பினும் ஒரு ஆக்சன்-குளோரின் பிணைப்பை உடைப்பதன் மூலம் சிறிதளவு எலக்ட்ரான் அடர்த்தி குளோரின் அயனியை நோக்கி மாறுகிறது.
டைகுளோரின் எக்சாக்சைடு என்பது 26 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். வாயு நிலையில் இவ்வாய்ப்பாடு சரியானதாகும். எனினும் நீர்ம அல்லது திண்ம நிலையில் இக்குளோரின் ஆக்சைடு அடர் சிவப்பு அயனிச்சேர்மம் குளோரைல் பெர்குளோரேட்டு + அயனியாக அயனியாக்கம் அடைகிறது. குளோரிக் மற்றும் பெர்குளோரிக் அமிலங்களின் கலப்பு நீரிலியாக இது கருதப்படுகிறது.
டயா காந்தப்பண்பு கொண்ட 26 சேர்மம் ஒரு வலிமையான ஆக்சிசனேற்ற முகவராகும். அறைவெப்பநிலையில் நிலைப்புத்தன்மையுடன் காணப்படுகின்ற போதிலும் கரிமச் சேர்மங்களுடன் பட நேர்ந்தால் இது தீவிரமாக வெடிக்கிறது. தங்கத்துடனும் வினையில் ஈடுபட்டு + 4]. என்ற குளோரைல் உப்பைக் கொடுக்கிறது. 26 பங்குகொள்ளும் கீழ்கண்ட இதர வினைகள்யாவும் + என்ற கட்டமைப்பை பிரதிபலிக்கின்றன:
வாயு நிலையில் அசலாக ஒரும குளோரின் டிரையாக்சைடு கட்டமைப்பில் டைகுளோரின் எக்சாக்சைடு இருப்பதாக விவரிக்கப்பட்டது . ஆனால் ஆவியாதலுக்குப் பின் குளோரின் பெர்குளோரேட்டு மற்றும் ஆக்சிசனாக சிதைவடையும் வரை அது ஆக்சிசன்-பால இருபடியாக எஞ்சியிருப்பது பின்னர் காட்டப்பட்டது .3 சேர்மம் பின்னர் மீள்கண்டுபிடிப்பு செய்யப்படுகிறது.
இந்தோனேசிய இந்தியர்கள் என்பவர்கள் இந்தோனேசியாவில் வாழ்ந்துவந்த ஒரு குழுவினர் மற்றும் அவர்களின் முன்னோர்கள் முதலில் இந்திய துணைக்கண்டத்திலிருந்து வந்தவர்கள் என்பதால் இவ்வாறு அழைக்கப்படுமின்றனர். இந்தோனேசிய இந்தியர்கள் மட்டுமல்லாது இந்தோனேசிய பாக்கிஸ்தானியர்களும் இவ்வாறு அழைக்கப்படுகின்றனர். ஜனவரி 2012 இந்திய வெளியுறவு அமைச்சகத்தின் கணக்கின்படி, இந்தியாவில் சுமார் 120,000 வெளிநாட்டு இந்தியர்களில் இந்தோனேசியாவில் வாழ்ந்த 9,000 இந்தியர்கள் உள்ளனர். அவர்களில் பெரும்பான்மையினர் வடக்கு சுமத்ரா மற்றும் பண்டா ஆஷே, சூராபாயா , மேடான் மற்றும் ஜகார்த்தா போன்ற நகரங்களில் குவிந்திருந்தனர். இருப்பினும், இந்திய இந்தோனேஷிய மக்களின் சரியான புள்ளிவிவரங்களைப் பெறுவதற்கு இயலாது, ஏனென்றால் அவர்களில் பெரும்பான்மையானோர் உள்ளூர் இந்தோனேஷியர்களிடமிருந்து பிரித்தறிய முடியாதவர்களாக மாறியுள்ளனர்.
4 வது மற்றும் 5 ஆம் நூற்றாண்டுகளில் இருந்து, இந்திய கலாச்சார தாக்கங்கள் இங்கு இன்னும் அதிகமாக காணப்பட்டன. பரம்பரிய தமிழ் மொழி அங்குள்ள கல்வெட்டுகளில் பயன்படுத்தப்பட்டது. இருப்பினும், 7 ஆம் நூற்றாண்டிற்குப் பின்னர், இந்திய மொழிகளில், உள்ளூர் மொழிகளே அடிக்கடி பயன்படுத்தப்பட்டது, இது ஏற்கனவே பிரகிருதம் மற்றும் தமிழ் மொழியிலிருந்த பல வார்த்தைகளைக் கொண்டிருந்தது. அதோடு மட்டுமல்லாமல், சுதேச இந்தோனேசியர்கள் இந்து சமயத்தையும் புத்த மதத்தையும் தழுவினர் .
இந்தியத் துணைக் கண்டத்திலிருந்து பல்வேறு மக்கள் வரலாற்று காலத்திற்குப் பின்னர் இந்தோனேசிய தீவுப் பகுதிக்கு அடிக்கடி சென்றனர். உதாரணமாக பாலி நகரில் முதலாம் நூற்றாண்டுகளின் உபயோகப்படுத்தப்பட்ட மட்பாண்டங்கள் மீட்கப்பட்டுள்ளன. உண்மையில், இந்தோனேசியா என்ற பெயர் இலத்தீன் சிந்து மற்றும் கிரேக்க நெசோஸ் "என்பதிலிருந்து வருகிறது, இது இந்திய தீவுப்பகுதி என்று பொருள்படும்.
பல இந்திய மக்கள் இந்தோனேசியாவில் குடியேறி உள்ளூர் மக்களுடன் இணைந்து இயங்கினர். 9 ஆம் நூற்றாண்டில் மத்திய ஜாவாவின் கிடைத்த ஒரு ஒரு கல்வெட்டில், பல்வேறு இந்திய மக்களின் பெயர்கள் குறிப்பிடப்பட்டுள்ளன. பின்னர், இஸ்லாமியம் எழுச்சி கொண்டு, இந்த மதம் 11 ஆம் நூற்றாண்டில் அரேபியர்கள் மூலம் இந்தோனேசியாவிற்கு கொண்டுவரப்பட்டது.
மேல் அசாம் பகுதிகளை சுதேசி சமஸ்தான மன்னர்கள் ஆண்டனர். ஆனால் கீழ் அசாம் பகுதிகளை பிரித்தானியர்கள் ஆண்டனர். 16 அக்டோபர் 1905-இல் அசாம் கிழக்கு வங்காளம் மற்றும் அசாம் மாகாணத்தின் கீழ் சென்றது. 1 ஏப்ரல் 1912-இல் மீண்டும் கிழக்கு மற்றும் மேற்கு வங்காளப் பகுதிகளை ஒன்றிணைத்து வங்காள மாகாணம் மீண்டும் நிறுவப்பட்டதைத் தொடர்ந்து, பிகார் மற்றும் ஒரிசா மாகாணம் மற்றும் அசாம் மாகாணம் நிறுவப்பட்டது. இரண்டாம் உலகப் போரின் போது, 1944-ஆம் ஆண்டு மார்ச்-சூலையில் பர்மாவைக் கைப்பற்றிய ஜப்பானியப் படைகள் அசாம் மாகாணம் மற்றும் மணிப்பூர் இராச்சியத்தின் கிழக்குப் பகுதிகளைக் கைப்பற்றினர். இரண்டாம் உலகப் போரின் முடிவில் ஜப்பான் தோல்வியுற்றதைத் தொடர்ந்து, ஜப்பான் கைப்பற்றிய பிரித்தானிய இந்தியப் பகுதிகள் மீண்டும் அசாம் மாகாணத்துடன் இணைக்கப்பட்டது. 1947-இல் இந்தியப் பிரிவினைக்குப் பின்னர் அசாம் மாகாணம் இந்தியாவுடன் இணைக்கப்பட்டது. 1972-இல் அசாம் மாகாணத்தை ஏழு மாநிலங்களாகப் பிரித்தனர்.
அசாம் மாகாணம் பிரித்தானிய இந்தியாவின் கிழக்கு வங்காளம் மற்றும் அசாம் மாகாணத்தை 1912-இல் பிரித்ததன் மூலம் அசாம் மாகாணம் நிறுவப்பட்டது. இம்மாகாணத்தில் தலைநகரம் சில்லாங் ஆகும். முதன்முதலில் 1874-இல் வங்காள மாகாணத்திலிருந்து, அசாம் பகுதிகளை, பிரித்து வடகிழக்கு எல்லைப்புற முகமை பிரதேசம் நிறுவப்பட்டது. பின்னர் 1905-இல் வங்காளப் பிரிவினையின் போது, இம்முகமையை கிழக்கு வங்காளம் மற்றும் அசாம் மாகாணத்துடன் இணைக்கப்பட்டது. பின்னர் 1912-இல் மீண்டும் அசாம் மாகாணம் நிறுவப்பட்டது.
அதே போல் கிறிஸ்மஸ் பவுண்டி மற்றும் சாண்டாவின் லிட்டில் ஹெல்பர் ஆகிய படங்களிலும் நடித்தார். டீப் சவுத் மல்யுத்தம் மற்றும் ஓஹியோ பள்ளத்தாக்கு மல்யுத்தத்தில் பயிற்சி பெற்ற பின்னர், இவர் 2006 இல் உலக மற்போர் மகிழ்கலை நிறுவனத்தின் பிரதான வீரர்கள் பட்டியலில் இடம் பெற்றார். உலக மற்போர் மகிழ்கலை நிறுவனத்தில் இவர் இதுவரை மொத்தம் பதினெட்டு வாகையாளர் பட்டத்தினை வென்றுள்ளார். ஒரு முறை உலக மற்போர் மகிழ்கலை வாகையாளர் பட்டம், கண்டங்களுக்கிடையேயான வாகையாளர் பட்டத்தின எட்டு முறையும், யுனைடெட் ஸ்டேட்ஸ் வாகையாளர் பட்டத்தினை இரண்டு முறையும், மற்றும் ஏழு முறை இணை வாகையாளர் பட்டங்கள் போன்ற பட்டங்களைப் பெற்றுள்ளார். மேலும் 25 ஆவது டிரிபிள் கிரவுண் வாகையாளர் பட்டம், 14 ஆம் ஆண்டில் நடைபெற்ற கிராண்ஸ்லாம் பட்டம், 2010 ஆம் ஆண்டில் நடைபெற்ற மணி இன் தெ பேங்க் போன்ற போட்டிகளிலும் இவர் பட்டம் பெற்றுள்ளார்.
மேலும், இவர்நெட்வொர்க் ரியாலிட்டி ஸ்டார்ஸ் என்பதில் இறுதிப் போட்டி வரை சென்றார். மேலும் 2006 ஆம் ஆண்டில் ஃபியர் ஃபேக்டரின் 3-பகுதி ரியாலிட்டி ஸ்டார்ஸ் நிகழ்ச்சியில் வாகையாளர் பட்டத்தின வென்றார். டஃப் எனஃப்பின் நான்காவது பருவத்தில் இரண்டாவது இடம் பெற்றார். பின்னர் உலக மற்போர் மகிழ்கலை நிறுவனத்துடன் தனது மற்போர் வாழ்க்கையினைத் தொடங்கினார். மிசானின் திவா தேடல், மொத்த திவாஸ் மற்றும் டஃப் எனஃப் ஆகிய நிகழ்ச்சிகளில் தோன்றினார். அவரும் அவரது மனைவி மேரிஸும் 2018 ஆம் ஆண்டில் திரையிடப்பட்ட மிஸ் & மிஸஸ் என்ற தங்களது சொந்த தொலைக்காட்சி நிகழ்ச்சியில் நடித்தனர். டபிள்யு டபிள்யு இ படமனை நிறுவனம் தயாரித்த பல படங்களிலும் இவர் நடித்துள்ளார், தி மரைன் 3: ஹோம்ஃபிரண்ட், தி மரைன் 4: மூவிங் டார்கெட் மற்றும் தி மரைன் 5: போர்க்களத்தில் ஜேக் கார்டர் கதாப்பத்திரத்தில் நடித்தார்.
மிசானின் முதலில் ஒரு மைய்மை தொலைக்காட்சி நிகழ்ச்சியில் பங்கேற்பாளராக ஈடுபட்டதன் மூலம் பரவலாக புகழ் பெற்றார். இவர் 2001 ஆம் ஆண்டில் எம்டிவியின் தி ரியல் வேர்ல்ட்: பேக் டு நியூயார்க் நிகழ்ச்சியில் பங்குபெற்றார். பின்னர் அதன் தொடரான ரியல் வேர்ல்ட் / ரோட் ரூல்ஸ் சேலஞ்சில் 2002 முதல் 2005 வரை கலந்துகொண்டார், அங்கு இவர் தி கான்ட்லெட் மற்றும் தி இன்ஃபெர்னோவில் இறுதிப் போட்டி வரை சென்றார்.
மைக்கேல் கிரிகோரி மிசானின் ஒரு அமெரிக்க தொழில்முறை மல்யுத்த வீரர், நடிகர் மற்றும் ஊடக ஆளுமை. இவர் தற்போது உலக மற்போர் மகிழ்கலை நிறுவனத்துடன் ஒப்பந்தத்தில் ஈடுபட்டு அங்கு இவர் தி மிஸ் என்ற மேடைப் பெயரில் ஸ்மாக்டவுன் நிகழ்ச்சியில் பங்குகொண்டுள்ளார்.
தமிழ்நாடு,ஆந்திரா மற்றும் மகாராஷ்டிரா மாநில அரசுகள் இத்தகைய போக்குவரத்து குற்றங்களுக்கான மின்னணு செலுத்துச் சீட்டினை வேறு வேறு பெயர்களில் அறிமுகப்படுத்தியுள்ளது. தமிழ்நாட்டின் கோயம்புத்தூர் மாவட்டத்தில் "வயலட்" என்ற பெயரில் 2013ம் ஆண்டு அக்டோபர் மாதத்தில் அறிமுகப்படுத்தப்பட்டு செயல்பட்டு வருகிறது.
இத்தகைய மின்னணு அபராதச் செலுத்துச் சீட்டு தயாரிக்கும் கருவிகள் அனைத்தும் ஆண்ட்ராய்டு இயங்குதளத்தில் இயங்குபவையாகும். இதன்மூலம் அபராதத் தொகையை இணையதள வங்கி பரிமாற்றம் மூலமோ அல்லது பண அட்டைகள் மூலமாகவோ உடனடியாக செலுத்த முடியும்.
செலுத்துச் சீட்டானது இரண்டு பிரிவாக காணப்படும். பணம் செலுத்துபவர் எந்த கணக்கிற்கு, எத்தகைய பயன்பாட்டிற்கு, யாரால், எவ்வளவு பணம் செலுத்தப்படுகிறது என்பதை அததற்கு குறிப்பிடப்பட்டுள்ள இடங்களில் தெளிவாக குறிப்பிட வேண்டும். பணம் பெற்றுக்கொள்ளும் அதிகாரி எழுதப்பட்டுள்ள எல்லா விவரங்களையும் சரிபார்த்து ஏற்பு சீட்டில் கையொப்பம் மற்றும் அலுவலக முத்திரை இட்டு பணம் செலுத்தியவரிடம் அளிப்பார். இதன்மூலம் இரு தரப்பினருக்கும் பணம் பரிமாறியதற்கு சட்டப்பூர்வமான ஆவணமாக விளங்குகிறது.